CELEX: 62009TN0103
Language: el
Date: 2009-03-11 00:00:00
Title: Υπόθεση T-103/09: Προσφυγή της 11ης Μαρτίου 2009 — von Oppeln-Bronikowski and von Oppeln-Bronikowski κατά ΓΕΕΑ — Pomodoro Clothing (promodoro)

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/39
            
         Προσφυγή της 11ης Μαρτίου 2009 — von Oppeln-Bronikowski and von Oppeln-Bronikowski κατά ΓΕΕΑ — Pomodoro Clothing (promodoro)
   (Υπόθεση T-103/09)
   2009/C 113/79
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγοντες: Anna Elisabeth Richarda von Oppeln-Bronikowski και Baron Zebulon Baptiste von Oppeln-Bronikowski (Düsseldorf, Γερμανία) (εκπρόσωπος: V. Knies, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Pomodoro Clothing Company Ltd. (Λονδίνο, Ηνωμένο Βασίλειο)
   
      Αιτήματα των προσφευγόντων
   
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 7ης Ιανουαρίου 2009 στην υπόθεση R 325/2008-1
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: Οι προσφεύγοντες
   
      Σήμα προς καταχώριση: Το εικονιστικό σήμα “promodoro”, για προϊόντα και υπηρεσίες των κλάσεων 25, 28 και 35 — αίτηση υπ’ αριθ. 3 587 557
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: καταχωρισμένο στο Ηνωμένο Βασίλειο λεκτικό σήμα “POMODORO” για προϊόντα της κλάσεως 25
   
      Απόφαση του τμήματος ανακοπών: μερική απόρριψη της αιτήσεως καταχωρίσεως
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: Παράβαση του κανόνα 22 του κανονισμού 2868/95 (1) της Επιτροπής καθόσον το τμήμα προσφυγών εσφαλμένως έλαβε υπόψη την απόδειξη της χρήσεως που προσκόμισε εκπροθέσμως ο αντίδικος ενώπιον του τμήματος προσφυγών· παράβαση του άρθρου 43, παράγραφος 2, του κανονισμού 40/94 του Συμβουλίου, καθόσον το τμήμα προσφυγών δεν έκρινε ότι τα προσκομισθέντα εμπροθέσμως από τον αντίδικο ενώπιον του τμήματος προσφυγών αποδεικτικά στοιχεία δεν αποτελούν επαρκή απόδειξη της χρήσεως του κατά τη διαδικασία ανακοπής αντιταχθέντος σήματος· παράβαση του άρθρου 8, παράγραφος 2, του κανονισμού 40/94 του Συμβουλίου, καθόσον το τμήμα προσφυγών εσφαλμένως έκρινε ότι υπάρχει κίνδυνος συγχύσεως των εμπλεκομένων σημάτων.
   
      (1)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995 L 303, σ. 1).